רוני אנקונה

ורוניקה (רוני) אנקונה (באנגלית: Veronica Ancona; נולדה ב-4 ביולי 1968) היא שחקנית, חקיינית וסופרת סקוטית. לראשונה זכתה להכרה רחבה כשהופיעה בתוכנית זוכת הבאפט"א "The Big Impression" של ה-BBC לצדו של בן זוגה לשעבר אליסטר מקגוון. 

ביוגרפיה
אנקונה נולדה בלינקולנשייר בצפון-מזרח אנגליה ובגיל ינקות עברה לטרון (Troon) שבאיירשייר בסקוטלנד. מוצאה ממשפחה יהודית איטלקית. אביה היה קומנדר בצי המלכותי הבריטי, ואמה הייתה אמנית שציירה תפאורות עבור תיאטרון גייט באייר. אנקונה למדה במאר קולג' בטרון. ב-1986 כשעדיין הייתה בבית הספר הופיעה בתוכנית הטלוויזיה לילדים "Blue Peter". בגיל 17 עברה ללונדון כדי ללמוד עיצוב בבית הספר לאמנות סנט מרטין. היא הייתה מורה ואחר כך החלה להופיע בסטנד-אפ.

הקריירה של אנקונה כקומיקאית החלה ב-1993 כשזכתה בפרס "Time Out Hackney Empire New Act of the Year". במשך שנים רבות עבדה בתוכניות רדיו וטלוויזיה כגון "Fist of Fun", וכמו כן הופיעה במופעי סטנד-אפ. לפני "The Big Impression" שיחקה בעונה הראשונה של התוכנית הקומית "The Sketch Show".

ב-2005 גילמה אנקונה את ברברה בסרטו של סטיבן פוליאקוף "בתו של גדעון" לצדם של ביל ניי, מירנדה ריצ'רדסון ואמילי בלאנט ששודרה בערוץ BBC One.

אנקונה הופיעה שבע פעמים בשעשועון הטלוויזיה "QI". באוקטובר 2006 זכתה בפרק בעונה הרביעית ("Dictionaries"). בנובמבר 2008 זכתה בפרק בעונה השישית ("Family"). בינואר 2010 זכתה עם קבוצת הנשים יחד עם סנדי טוקסוויג.

בנובמבר 2006 הייתה אנקונה מנחה אורחת בתוכנית "Have I Got News for You". עוד הופיעה בתוכנית הקומית "TV Heaven, Telly Hell" של ערוץ 4 ודנה בהעדפותיה בתוכניות טלוויזיה.

בדצמבר 2006 גילתה אנקונה שהיא מעריצה של התוכנית "Strictly Come Dancing" והשתתפה בתוכנית "Strictly Come Dancing: It Takes Two". ב-2007, אחרי שהופיעה בפרק פיילוט שהתקבל באהדה, הזמינו ב-BBC תוכנית מערכונים חדשה בשם "Ronni Ancona & Co" שכוללת חומרים פרי עטה, ומככבים לצדה פיל קורנוול, ג'ן רייבנס וג'ון סשנס. השידור הראשון של התוכנית היה ב-25 במאי 2007 ושודרו שלושה פרקים. ב-2008 שיחקה אנקונה בסרט "פנלופה" בתפקיד וונדה.

בעונות השלישית והרביעית של סדרת הטלוויזיה "סקינס" הופיעה אנקונה בתפקיד אמן של קייטי ואמילי פיץ'. ב-2009 שיחקה בסדרה "הופ ספרינגס" של ערוץ BBC1. ב-24 ביולי 2009 הופיעה בתוכנית האירוח "The One Show", וב-16 באוקטובר אותה שנה השתתפה שוב בתוכנית יחד עם אליסטר מקגוון.

ב-2009 יצא לאור הספר הראשון של אנקונה "A Matter of Life And Death: How To Wean A Man Off Football" בהוצאת Faber and Faber. כחלק מסקר "Big Read" של ה-BBC, היא קידמה את הספר "האריה, המכשפה וארון הבגדים".

על הבמה גילמה אנקונה את בלין במחזה "החולה המדומה" מאת מולייר בתיאטרון אלמיידה. ביוני 2015 החלה לגלם את דמותה של פולה במחזמר "שחקי אותה כמו בקהאם" שהוצג בווסט אנד.

פרסים
אנקונה זכתה בפרס הקומדיה הבריטית על התוכנית "The Big Impression", וכן זכתה בפרס וריאטי קלאב.

 חיים אישיים 
אנקונה הייתה במערכת יחסים עם השחקן אליסטר מקגוון במשך שבע שנים, שהסתיימה לפני שהשניים החלו לעבוד יחד. אנקונה נשואה לג'ררד הול, רופא ראומטולוג. לבני הזוג יש שתי בנות והם חיים בלונדון.

פילמוגרפיה
טלוויזיה
 שנה שם שם באנגלית תפקיד הערות 1989 The Staggering Stories of Ferdinand de Bargos ערוץ BBC 2 1991 Standing Room Only BBC 2 1994 Ben Elton: The Man from Auntie Consumer Watch presenter BBC 1 1994 The Imaginatively Titled Punt and Dennis Show BBC 1 1995 Scratchy and Co. CITV 1995–1996 Fist of Fun BBC 2 1993 Rory Bremner, Who Else? ערוץ 4 1995 Pulp Video תפקידים שונים BBC 2 1997 Space Cadets בתפקיד עצמה בפרק "Astronauts vs. Cosmonauts" 1998 Comedy Nation תפקידים שונים סדרת טלוויזיה 1999 Mark Lamarr Leaving 20th Century סדרת טלוויזיה (פרק אחד) 2000 הולבי סיטי Holby City	 אנה גריפית'ס בפרק "The Trouble with the Truth" 2001 Dr Terrible's House of Horrible הרוזנת קרונסטין בפרק "Lesbian Vampire Lovers of Lust" 2003 The Sketch Show תפקידים שנוים ITV 1999–2005 The Big Impression תפקידים שונים BBC One 2005 בתו של גדעון Gideon's Daughter ברברה סרט טלוויזיה 2006 The Secret Policeman's Ball בתפקיד עצמה סרט טלוויזיה 2006-2017 Qi QIמנחה שעשועון
7 עונות  2007 מלון בבילון Hotel Babylon תרזה איוואן סדרת טלוויזיה (פרק אחד) 2007 מיס מארפל Agatha Christie's Marple אמנדה דלרימפל בפרק "Miss Marple: Nemesis" 2007 Ronni Ancona & Co תפקידים שונים BBC 2009 הופ ספרינגס Hope Springs אן מארי קמרון סדרת טלוויזיה 2009 Bremner, Bird & Fortune ערוץ 4 2009–2010 סקינס Skins ג'נה פיץ' סדרת טלוויזיה (3 פרקים) 2011 רציחות במידסומר Midsomer Murders קיטי פוטינגר בפרק "Fit for Murder" 2011 Loose Women בתפקיד עצמה סדרת טלוויזיה (פרק אחד) 2011 Shooting Stars בתפקיד עצמה BBC Two 2012 הטנגו האחרון בהליפקס Last Tango in Halifax ג'ודית' סדרת טלוויזיה 2015 חדר 101 Room 101 BBC One האב בראון Father Brown מאדאם צ'נייה בפרק "The Lair of the Libertines" Citizen Khan סנדרה בפרק "Chicken Shop" 2016 Still Game גברת פלטשר בפרק "Down and Out" 2023 מקרה אבוד (אנ') Hapless עצמה פרק: "A Good Stuffing"

קולנוע
 שנה שם שם באנגלית תפקיד הערות 1999 The Debt Collector אחותה של ואלרי 2004 חברים לזירה The Calcium Kid פט קונלי Calcium Films Ltd Stella Street- The Movie טארה / מדונה / פוש ספייס Absolutely Productions 2005 טריסטרם שנדי A Cock and Bull Story אניטה 2008 פנלופה Penelope וונדה

תפקידים בתיאטרון
 שנה שם שם באנגלית תפקיד הערות 1996 Miss Conceptions פסטיבל אדינבורו 2004 שיר אשיר בגשם Singin' in the Rain לינה למונט תיאטרון סדלרס ולס, לונדון 2005 החולה המדומה The Hypochondriac בלין תיאטרון אלמיידה, לונדון 2014 Little Revolution ג'יין תיאטרון אלמיידה 2015 The Tale of Mr Tumble Unsmiling Principle בית האופרה של מנצ'סטר

קישורים חיצוניים

הערות שוליים

קטגוריה:יהודיות סקוטיות
קטגוריה:שחקניות תיאטרון סקוטיות
קטגוריה:שחקניות קולנוע וטלוויזיה סקוטיות
קטגוריה:חקייניות בריטיות
קטגוריה:בריטיות שנולדו ב-1968
קטגוריה:בריטים שנולדו ב-1968